laion/Wikipedia-Exotic huggingface dataset:
იცერია

იცერია, ავსტრალიური ღარიანი ცრუფარიანა (ლათ. Icerya purchasi) — მწუწნავი მწერი კოქციდების ქვერიგისა. ციტრუსოვანი კულტურების საკარანტინო მავნებელია. აზიანებს სხვა მცენარეებსაც. დედლის სხეული ოვალურია, მოწითალოყავისფერი, სიგრძით 5-7 მმ. კვერცხის დების პერიოდში გამოყოფს თეთრ, ღარებიაჰ საკვერცხე ჩანთას (ოვისაკს). იცერიას სამშობლოა ავსტრალია, საიდანაც სარგავ მცენარეებთან ერთად გავრცელებულია მსოფლიოს ყველა ქვეყანაში, სადაც კი მოჰყავთ ციტრუსოვნები. მამალი იცერია იშვიათია, ის ფრთიანია. დედალი მაისში 100-2000 კვერცხს დებს. იცერიას მატლები ზოგჯერ მრავალრიცხოვან კოლონიებს ჰქმნიან, რის შედეგადაც დაზიანებული მცენარე ზრდაში ჩამორჩება და ნაკლებ მოსავალს იძლევა. ბრძოლის ღონისძიებიდან ძირითადია მტაცებელი ხოჭოს - როდოლიას გავრცელება იცერიას კერებში; იშვიათად ხდება ნარგაობათა დამუშავება ინსექტიციდებით. ჰაჯიბეილი ზ., ქართული საბჭოთა ენციკლოპედია, ტ. 5, თბ., 1980. — გვ. 289.
სამედიცინო ეთიკის საერთაშორისო კოდექსი

სამედიცინო ეთიკის საერთაშორისო კოდექსი მიღებულია მსოფლიო სამედიცინო ასოციაციის გენერალური ასამბლეის მიერ, ლონდონში, ინგლისში, 1949 წლის ოქტომბერი. განახლებულია: 22-ე მსოფლიო სამედიცინო ასმბლეის მიერ, სიდნეი, ავსტრალია, 1968 წლის აგვისტო; 35-ე მსოფლიო სამედიცინო ასამბლეის მიერ, ვენეცია, იტალია, 1983 წლის ოქტომბერი. ექიმის ზოგადი მოვალეობები: • ექიმი ყოველთვის უნდა ამკვიდრებდეს პროფესიული საქმიანობის უმაღლეს სტანდარტებს; • ფინანსურმა ინტერესებმა არ უნდა მოახდინონ გავლენა დამოუკიდებელი და თავისუფალი, პაციენტის ინტერესების შესაბამისი პროფესიული გადაწყვეტილების მიღებაზე; • ექიმი, მიუხედავად საქმიანობის სახისა, სამედიცინო დახმარებას უნდა ატარებდეს თავდადებით, სრული ტექნიკური და მორალური დამოუკიდებლობით, თანაგრძნობითა და ადამიანის ღირსების პატივისცემით; • ექიმი პატიოსანი უნდა იყოს პაციენტებთან და კოლეგებტან ურთიერთობაში, უნდა ებრძოლოს სხვა ექიმების პროფესიულ და პიროვნულ ნაკლს, უნდა ამხელდეს სიცრუესა და თაღლითობას. არაეთიკურად უნდა იქნეს მიჩნეული: • თვითრეკლამა, გარდა იმ შემთხვევებისა, როდესაც ეს დაშვებულია მოცემული ქვეყნის კანონმდებლობით და ეროვნული სამედიცინო ასოციაციის ეთიკური კოდექსით; • ნებისმიერი სახის საზღაურის გადახდა ან მიღება მხოლოდ სხვისი რეკომენდაციით ან მიმართვით პაციენტის მიღებისათვის და პაციენტის სხვა სპეციალისტთან გაგზავნისათვის; • ექიმმა პატივი უნდა სცეს პაციენტის, კოლეგების, სხვა სამედიცინო პერსონალის უფლებებს, აგრეთვე, არ უნდა გაამჟღავნოს კონფედენციალური ინფორმაცია პაციენტის შესახებ. Iმ შემთხვევებში, თუ ექიმი იყენებს სამედიცინო დახმარების ისეთ ფორმებს, რომელთაც შეიძლება გააუარესონ პაციენტის ფიზიკური ან ფსიქიკური მდგომარეობა, ექიმმა უნდა იმოქმედოს მხოლოდ პაციენტის ინტერესების შესაბამისად; • ექიმმა უნდა გამოიჩინოს უდიდესი სიფრთხილე აღმეჩენების, ახალი ტექნოლოგიების ან სამკურნალო მეთოდების არაპროფესიული არხებით გავრცელებისას. • ექიმმა უნდა დაადასტუროს მხოლოდ ის, რაც თავად შეამოწმა. ექიმის მოვალეობები ავადმყოფის წინაშე: • ექიმს ყოველთვის უნდა ახსოვდეს, რომ იგი მოვალეა დაიცვას ადამიანის სიცოცხლე; • ექიმი მოვალეა უერთგულოს პაციენტს და მთელი თავისი ცოდნა მოახმაროს მას. თუ ექიმს არა აქვს გამოკვლევის ან მკურნალობის საშუალება, მან საამისოდ უნდა მოუხმოს სხვა ექიმს, რომელსაც ეს შესაძლებლობა გააჩნია: • ექიმმა საიდუმლოდ უნდა შეინახოს ყოველივე თავისი პაციენტის შესახებ, ამ უკანასკნელის სიკვდილის შემდეგაც კი. • გადაუდებელი სამედიცინო დახმარების აღმოჩენა ექიმის ჰუმანიტარული მოვალეობაა იმ შემთხვევაში, თუ იგი არ არის დარწმუნებული, რომ ასეთი დახმარების გაწევის სურვილი ან შესაძლებლობა სხვებსაც გააჩნიათ. ექიმების მოვალეობები ერთმანეთის წინაშე: • ექიმი ისე უნდა მოექცეს თავის კოლეგებს, როგორც იგი ისურვებდა, რომ მას მოქცეოდნენ; • ექიმმა არ უნდა გადაიბიროს თავისი კოლეგების პაციენტები; • ექიმმა უნდა დაიცვას მსოლიო სამედიცინო ასოციაციის გენერალური ასამბლეის მიერ მიღებული “ჟენევის დეკლარაციის” პრინციპები.
პოლუსი (მრავალმნიშვნელოვანი)

პოლუსი (ლათ. polus) – შეიძლება აღნიშნავდეს: პოლუსი — დედამიწის ბრუნვის წარმოსახვითი ღერძის მიერ დედამიწის ზედაპირის გადაკვეთის წერტილი; ამ წერტილთან ახლოს მდებარე ადგილი, სიცივის პოლუსი — ყველაზე დაბალი ტემპერატურის წერტილი დედამიწის ზედაპირზე. პოლუსი — ელექტრული წრედის ორი ბოლოდან ერთ-ერთი. პოლუსი მაგნიტის ან ელექტრომაგნიტის ორი ბოლოდან ერთ-ერთი. (გადატ.). უკიდურესად განსხვავებული რამ; საპირისპირო, საწინააღმდეგო რამ.
ქედანი (მრავალმნიშვნელოვანი)

საკუთარი სახელი ქედანი შეიძლება აღნიშნავდეს: ქედანი — ფრინველი მტრედისნაირთა რიგისა; ქედანი — სოფელი მესტიის მუნიციპალიტეტში.
ფრენ უოლში

ფრენსის „ფრენ“ უოლში, ლედი ჯექსონი, (ინგლ. Frances „Fran“ Walsh, Lady Jackson; დ. 10 იანვარი, 1959, უელინგტონი, ახალი ზელანდია) — ახალ ზელანდიელი სცენარისტი, კინოპროდიუსერი და მუსიკოსი. იგი არის რეჟისორ პიტერ ჯექსონის მეუღლე, რომელთანაც ორი შვილი ჰყავს - ბილი და კეიტი. ფრენ უოლში მონაწილეობდა ჯექსონის ყველა ფილმის შექმნაში. პირველი მათ შორის იყო ცუდი გემოვნება. საუკეთესო ადაპტირებული სცენარისათვის, წლის ფილმისათვის და საუკეთესო ორიგინალური სიმღერისათვის (ფილმი „ბეჭდების მბრძანებელი: მეფის დაბრუნება“) მას 2004 წელს მიღებული აქვს ამერიკის კინოაკადემიის ჯილდო ოსკარი. მთლიანობაში იგი „ოსკარზე“ შვიდჯერ იქნა ნომინირებული. ფრენ უოლში კინოფილმების ინტერნეტ-მონაცემთა ბაზაში
აგატა კრისტი (ჯგუფი)

აგატა კრისტი (რუს: Агата Кристи) — რუსული როკ-ჯგუფი, რომელიც ცნობილი გახდა 1990-იანი წლების პირველ ნახევარში. მისი დამაარსებლები იყვნენ ვადიმ სამოილოვი, ალექსანდრე კოზლოვი და პეტრე მაი. ჯგუფი ჩამოყალიბდა 1988 წელს ეკატერინბურგში. დიდი გარღვევა კოლექტივის შემოქმედებაში მოხდა ალბომებით Позорная звезда (სამარცხვინო ვარსკვლავი) და Опиум (ოპიუმი). 2009 წელს ჯგუფმა განაცხადა დაშლის შესახებ. მოგვიანებით გამოიცა მისი უკანასკნელი სტუდიური დისკი და ჩატარდა ფინალური საკონცერტო ტურნე რუსეთის ტერიტორიაზე. ალბომები მაგნიტურ ფირზე ძირითადი დისკები კომპილაციები აგატა კრისტი. დაარქივებულია ორიგინალიდან — 2012-02-05. ციტირების თარიღი: 2009-09-16. ვადიმ სამოილოვის პროექტი Rocklab. დაარქივებულია ორიგინალიდან — 2012-02-05. ციტირების თარიღი: 2009-09-16. არაოფიციალური საიტი. დაარქივებულია ორიგინალიდან — 2012-02-05. ციტირების თარიღი: 2009-09-16. ↑ 1.0 1.1 1.2 1.3 1.4 1.5 დამატებულია ხელახალ გამოცემაში, 2008 ↑ 2.0 2.1 2.2 2.3 ცალკე არ გამოცემულა
მიხეილ რომანოვი

მიხეილ რომანოვი (დ. 25 ოქტომბერი [ძვ. სტ. 13 ოქტომბერი], 1832, პეტერგოფი, რუსეთის იმპერია — გ. 18 დეკემბერი [ძვ. სტ. 5 დეკემბერი], 1909, კანი, საფრანგეთი) — იმპერატორ ნიკოლოზ I-ს მეოთხე ვაჟი. მთავარსარდალი და სახელმწიფო მოღვაწე. გენერალ-ფელდმარშალი (16 აპრილი, 1878), გენერალ-ფელდცეიჰმეისტერი (1852). კავკასიის მეფისნაცვალი 1881 წლის 23 ივლისამდე. სახელმწიფო საბჭოს თავმჯდომარე (1881–1905). Д.П. Струковъ. Августѣйшій генералъ-фельдцейхмейстеръ великій князь Михаил Николаевичъ. СПб., 1906. Михаил Николаевич, БИОГРАФИЧЕСКИЙ УКАЗАТЕЛЬ
გვიანის ზეგანი

გვიანის ზეგანი — ერთ-ერთი იმ სამი ქმნილებიდან, რომლებიც შექმნა სამხრეთამერიკულმა ფილამ. 1,7 მილიარდი წლის წინ კამბრიამდელმა გეოლოგიურმა ცვლილებებმა ჩამოაყალიბეს სამხრეთ ამერიკის ჩრდილოეთი ნაწილი. ქედის უმაღლეს მწვერვალს ეწოდება გვიანის მაღალმთიანეთი, სადაც მდებარეობს შთამბეჭდავი და იდუმალებით მოცული ტეპუის მთები. გვიანის ზეგანზე ასევე მდებარეობს ჩანჩქერები: ანხელი, კაიტეური და კუკენანი. კლდეების ქიმიური შემადგენლობის გამო მათ მომწვანო ფერი აქვთ, კლდეები ძირათადად არის შემდეგი ტიპის: ქვიშაქვა, კვარციტი, თიხაფიქალი, კონგლომერატი და გაბრო. გვიანის ზეგანზე არის სამი არე: გვიანის ზეგანი არის ვენესუელის აღმოსავლეთ ნაწილში, გრძელდება დასავლეთით გაიანაში და ჩრდილოეთით რორაიმაში, ბრაზილია. ტუმუკუმაკუს მთები, რომელიც არის ვილჰელმის მთიანეთის მასივის ნაწილი. მდებარეობს სამხრეთ სურინამში, სურინამის და გაიანას საზღვართან, რომელიც ქმნის ტუმუკ-უმაკის მთებს ბრაზილიაში - პარასა და ამაპას შტატებში. მათი სამხრეთი ფერდობი ეშვება ამაზონის მდინარის აუზში, ხოლო ჩრდილოეთ ფერდობი ატლანტის ოკეანეში. ჩირიბიკიტეს პლატო დაფარულია ქვიშაქვებით, რომლის სიმაღლეც აღწევს 900 მეტრამდე. ის ქმნის გვიანას მთიანეთის დასავლეთ ნაპირს. პლატო გამოყოფილია აღმოსავლეთ ანდებისგან ნეოგენური სისტემის სუბანდებით. ვიკისაწყობში არის გვერდი თემაზე: გვიანის ზეგანი ტეპუი რორაიმა პიკო-და-ნებლინა ↑ ტერმინი Guiana ან The Guianas ხშირად გამოიყენება როგორც გაიანას, სურინამის და საფრანგეთის გვიანას საზოგადო სახელი. ეს ტერმინი ხანდახან მოიცავს კოლუმბიის, ვენესუელის და ბრაზილიის იმ ნაწილებსაც, რომლებიც მდებარეობს გვიანის ზეგანზე.
The Rolling Stones (EP)

The Rolling Stones — ინგლისური როკ-ჯგუფ როლინგ სტოუნზის პირველი EP დისკი, გამოცემული 1964 წელს. 2004 წელს იგი გამოვიდა კრებულთან Singles 1963–1965 ერთად. გამოსვლისთანავე მან ბრიტანულ ჩარტში #1 პოზიცია დაიკავა. ↑ https://www.allmusic.com/album/r786101
Five by Five (როლინგ სტოუნზის EP)

Five by Five — ინგლისური როკ-ჯგუფ როლინგ სტოუნზის მეორე EP დისკი, გამოცემული 1964 წელს. გამოსვლისთანავე მან ბრიტანულ ჩარტში #1 პოზიცია დაიკავა. მოგვიანებით გამოსულ დისკში 12 X 5 მოხვდა სიმღერის 2120 South Michigan Avenue სრული ვერსია. ყველა სიმღერის ავტორი — ნენკერ ფელჯი, გარდა მითითებულისა. ↑ Allmusic review
Got Live If You Want It! (EP)

Got Live If You Want It! — ინგლისური როკ-ჯგუფ როლინგ სტოუნზის მესამე EP დისკი, გამოცემული 1965 წელს. მიუხედავად იმისა, რომ იგი შტატებში არასოდეს გამოცემულა, ზოგიერთი სიმღერა ამ დისკიდან მოხვდა ალბომების Out of Our Heads და December's Children (And Everybody's) აშშ ვერსიებში. დისკის სახელწოდება არის სლიმ ჰარპოს სიმღერის „I Got Love If You Want It“ სათაურის შეცვლილი ვარიანტი. ↑ https://www.allmusic.com/album/r680285
ჰირაკოთერიუმი

ჰირაკოთერიუმი (ლათ. Hyracotherium) — ცხენისებრთა ოჯახის ამომწყდარი გვარი. გავრცელებული იყო ჩრდილოეთ ამერიკის და ევროპის ეოცენში (არსებობს ცნობა ჰირაკოთერიუმის ნაშთების ცენტრალურ აზიაში პოვნის შესახებ). ოჯახის უძველესი წარმომადგენელი, რომელსაც ცხენის შორეულ წინაპრად მიიჩნევენ, პატარა მოკლედრუნჩიანი ცხოველი იყო. წინა კიდურებზე ჰქონდა ოთხი თითი, უკანაზე — სამი; ნებისა და წინა ტერფის ძვლები უკვე რამდენადმე დაგრძელებული იყო. ბინადრობდა დაჭაობებულ ტყეში. გაბუნია ლ., ქსე, ტ. 11, გვ. 670, თბ., 1987
ღევონდი

ღევონდი (სომხ. Ղեվոնդ) — VIII საუკუნის სომეხი ისტორიკოსი, «ხალიფების ისტორიის» ავტორი, აღწერა სომხეთის პოლიტიკური ისტორია 640-დან 788-მდე. წიგნის ბოლო თავი დაწერა როგორც მოწმემ იმ ამბებისა. წიგნში მოთხრობილია არაბების მართველობის დამყარების შესახებ სომხეთში, სომხების ბრძოლის შესახებ არაბების წინააღმდეგ. წიგნში მოყვანილია ცნობები 703, 748, 762 და 774–775 წწ. აჯანყებების შესახებ. წიგნი შეიცავს არაბეთის ხალიფის ომარ II-ის და ბიზანტიის იმპერატორის ლეონ III-ის მიმოწერას. ღევონდის ცხოვრების შესახებ არაფერი არაა ცნობილი. წიგნი «ხალიფების ისტორია» ღევონდის მიერ დაწერილია შაპუხ ბაგრატუნის შეკვეთით. ასე რომ, დარწმუნებით შეიძლება ჩაითვალოს რომ ღევონდი ცხოვრობდა და წერდა VIII საუკუნის დასასრულს. არც ერთი სომეხი მწერალი თუ ისტორიკოსი არ გვატყობინებს რაიმე დეტალებს მისი ცხოვრებიდან. ცნობილია მხოლოდ რომ ის იყო ვარდაპეტი, ანუ ღვთისმეტყველების დოქტორი, ბერი მეცნიერი. ასოღიკი და კირაკოსი მას მღვდელს უწედებენ. «ხალიფების ისტორიის» ტექსტი დიდი ხნის განმავლობაში ითვლებოდა დაკარგულად და მხოლოდ XIX საუკუნის 40-იან წლებში იქნა აღმოჩენილი. ამასთან ბევრი სომეხი მწერალი იხსენიებს ღევონდს როგორც ამ "ისტორიის" ავტორს და განსაზღვრავენ ეპოქას, რომელშიც ის ცხოვრობდა. იოანე კათალიკოსმა, რომელიც წერდა IX საუკუნის ბოლოს და Х საუკუნის დასაწყისში, ბევრი რამ ისესხა მისგან პირველი ხალიფების შესახებ; სტეფან ასოღიკი (Х ს. ბოლო) მას აყენებს დროის მიხედვით სებეოსსა და (VII ს.) და შაპუხ ბაგრატუნს (IX ს.) შორის. კირაკოს განძაკეცი (XIII ს.) ასევე მოიხსენიებს მას, და ამბობს: ღევონდი წერს რომ, ღევონდი თავის ისტორიას იწყებს მუჰამადის სიკვდილით, ე. ი. 632 წ. და მიდის თავისი თხრობით სტეფანოზ I კათოლიკოსად კურთხევამდე, ე.ი. 788 წ-მდე. აქედან გამომდინარე პერიოდი რომელსაც ის აღწერს მოიცავს 156 წელს, ან მიახლოებით პერიოდს. თავიდან ის მოგვითხრობს არაბების პირველ შემოსევებს სპარსეთში და სომხეთში; შემდეგ ის საუბრობს სომხებისა და სხვა კავკასიელი ერების არაბების მიერ დამორჩილებაზე. ომების შესახებ არაბებსა და სომხებს, ბერძნებს და ხაზარებს შორის. "ისტორიის" ეს ნაწილი იწვევს დიდ ინტერესს რადგან აქ მოთხრობილია ისეთი ისტორიული წვრილმანები ვრცლად არაბებისა და ხაზარების შესახებ, რაც აქამდე საერთოდ არ იყო ცნობილი. წიგნის საკმაოდ მნიშვნელოვან ნაწილს შეადგენს პასუხი ლეონ III ისავრიელისა ხალიფ ომარ II-ის წერილზე, რომელიც იმედოვნებდა იმპერატორის ისლამის მიღებაზე. ომარის წერილი ჩვენამდე მთლიანობაში არაა მოღწეული, თუმცა იმპერატორის პასუხი მთლიანადაა მოღწეული და წარმოადგენს მეტად საინტერესო ნიმუშს რელიგიურ-პოლემიკური შინაარსის წერილებისა. სომხეთის ისტორია «Histoire des guerres et des conquêtes des Arabes en Arménie, par l’éminent Ghevond, vardabet arménien, écrivain du huitième siècle» — პირველი ფრანგული თარგმანი 1856, შესრულებულია კ. შახნაზარიანის მიერ Гевонд, История халифов вардапета Гевонда, писателя VIII в., пер. с арм. К. Патканова, СПб, 1862
Radio Ga Ga

„Radio Ga Ga“ — ბრიტანული როკ-ჯგუფ Queen-ის სიმღერა და სინგლი 1984 წელს გამოცემული ალბომიდან The Works. მისი ავტორია როჯერ ტეილორი. სინგლი გამოვიდა სიმღერის „Go Crazy“ თანხლებით B-მხარეზე. ბრიტანულ ჩარტში იგი #16 პოზიციაზე მოხვდა. აშშ-ში 1992 წლამდე ეს იყო ჯგუფის უკანასკნელი სინგლი, მოხვედრილი საუკეთესო 20-ეულში. სიმღერა შეტანილია კრებულებში Greatest Hits II და Classic Queen. სიმღერა ჩაიწერა 1983 წელს და სინგლის სახით 1984 წლის იანვარში გამოიცა. ეს იყო ერთგვარი პასუხი იმაზე, რომ ტელევიზია სულ უფრო პოპულარული ხდებოდა, რადიოეთერთან შედარებით. იგი ნაწილობრივ ეხება მუსიკალური ვიდეოებისა და MTV-ს თემას. ირონიულია, რომ 1984 წელს იგი ხშირად გადიოდა MTV-ს ეთერში და ნომინირებული იქნა იმავე წლის 1984 MTV-ის მუსიკალური ვიდეოების დაჯილდოების კატეგორიაში „საუკეთესო მხატვრული რეჟისურა“. ტეილორი რეჟისორმა დევიდ მალეტმა ფრიც ლენგის 1927 წლის სამეცნიერო ფანტასტიკური ფილმის „მეტროპოლისი“ კადრების გამოყენებით შექმნა სიმღერის ოფიციალური ვიდეო. ფრედი მერკურის სოლო სიმღერა „Love Kills“ გამოყენებული იქნა ფილმის რესტავრირებულ ვერსიაში და სანაცვლოდ Queen-ს მიეცა საშუალება, კადრები საკუთარ ვიდეოში გამოეყენებინა. თუმცა, იმ დროისთვის ფილმზე საავტორო უფლებების მფლობელი იყო აღმოსავლეთ გერმანიის კომუნისტური ხელისუფლება და ჯგუფმა კადრების გამოყენების უფლება მათგან შეიძინა. ვიდეოში ასევე გამოიყენება კადრები ჯგუფის ადრეული პრომო-ვიდეოებიდან („Bohemian Rhapsody“, „We Are the Champions“, „Don't Stop Me Now“ და „Flash“). Radio Ga Ga - 5:47 I Go Crazy - 3:42 ინფორმაცია საიტზე Discogs ↑ Queen Album: Classic Queen დაარქივებული 2008-02-27 საიტზე Wayback Machine. MTV. Retrieved July 2, 2011 ↑ Rock On The Net: 1984 MTV Video Music Awards Retrieved 14 January 2011 ↑ 3.0 3.1 Queen Promo Videos - Radio Ga Ga Ultimate Queen. Retrieved 3 September 2011 ↑ The Works Album Review Queen Online. Retrieved 3 September 2011
Once You've Tasted Love

Once Youve Tasted Love - ჯგუფ Take That-ის მესამე სინგლი. იგი შეტანილია მის პირველ სტუდიურ ალბომში Take That & Party. სინგლი გამოვიდა 1992 წელს. სიმღერის მუსიკალური კლიპი დაბალბიუჯეტიანია. მასში ჯგუფი გადაღებულია ცეკვისას და სიმღერის დროს. ავსტრიული გამოცემა (PC45257) Once You've Tasted Love (Aural Mix) - 8:12 Guess Who Tasted Love (Guess Who Mix) - 5:25 Once You've Tasted Love (რადიოს ვერსია) - 3:33 ბრიტანული 7" ვინილი (PB45257) Once You've Tasted Love - 3:43 Guess Who Tasted Love - 5:25 ბრიტანული 7" ვინილი (PB45265)(შეზღუდული გამოცემა + კალენდარი) Once You've Tasted Love - 3:43 Guess Who Tasted Love - 5:25 ბრიტანული 12" ვინილი(PT45258)(სურათიანი დისკი) Once You've Tasted Love (Aural Mix) - 8:12 Guess Who Tasted Love (Guess Who Mix) - 5:25 Once You've Tasted Love (რადიოს ვერსია) - 3:33 აუდიოკასეტა(PK45257) Once You've Tasted Love - 3:43 Guess Who Tasted Love - 5:25
ჯეიმზ მაკჰენრი

ჯეიმზ მაკჰენრი (ინგლ. James McHenry; დ. 16 ნოემბერი, 1753 — გ. 3 მაისი, 1816) — ამერიკელი სახელმწიფო მოღვაწე. დაიბადა 1753 წელს, ბრიტანელების ოჯახში, ქალაქ ბეილიმენაში, (ულსტერი). დუბლინში სწავლის დამთავრების შემდეგ 1771 წელს იგი გადავიდა ფილადელფიაში. აქ მაკჰენრი ექიმად მუშაობდა და ასევე ძმასთან ერთად იმპორტ-ექსპორტის ბიზნესში იყო ჩართული. მაკჰენრი იყო მერილენდის შტატის დელეგატი კონტინენტალურ კონგრესზე, აშშ ომის მესამე მდივანი, ჯორჯ ვაშინგტონის და ჯონ ადამსის პრეზიდენტობისას. როგორც მერილენდის წარმომადგენელმა ხელი მოაწერა აშშ-ს კონსტიტუციას. მისი სახელი ჰქვია ფორტ მაკჰენრის, საარტილერიო წერტილს, სწორედ აქ გამართულმა ბრძოლებმა შთააგონა ავტორს დაეწერა აშშ-ის სახელმწიფო ჰიმნი. შეგიძლიათ იხილოთ მედიაფაილები თემაზე „ჯეიმზ მაკჰენრი“ ვიკისაწყობში. ჯეიმზ მაკჰენრი — Find a Grave-ზე ↑ Bernard C. Steiner and James McHenry, The Life and Correspondence of James McHenry (Cleveland: Burrows Brothers Co., 1907) 1–4. ↑ Karen E. Robbins, James McHenry, Forgotten Federalist (Athens and London: The University of Georgia Press, 2013) 9, 12–16.
ქესალო

საკუთარი სახელი ქესალო შეიძლება აღნიშნავდეს: ქესალო — სოფელი გარდაბნის მუნიციპალიტეტში ქესალო — მარნეულის მუნიციპალიტეტის სოფლების ძვ. სახელწოდება
მსოფლიოს უმაღლესი ჩანჩქერების სია

ქვემოთ ცხრილში მოცემულია მსოფლიოს ყველაზე მაღალი ჩანჩქერები, მათი ვარდნის სიმაღლეები, მდინარეები და მდებარეობა. ყველაფერი ყველაფერზე, 111 გვ. გამომცემლობა „პალიტრა L“, 2007, შემდგენელი - თემურ ყიფიანი. ↑ Angel, Salto | World Waterfall Database: Worlds Tallest Waterfalls. დაარქივებულია ორიგინალიდან — 2010-09-05. ციტირების თარიღი: 2015-05-19. ↑ Tugela Falls | World Waterfall Database: Worlds Tallest Waterfalls. დაარქივებულია ორიგინალიდან — 2011-01-26. ციტირების თარიღი: 2015-05-19. ↑ Tres Hermanas, Cataratas las | World Waterfall Database: Worlds Tallest Waterfalls. დაარქივებულია ორიგინალიდან — 2010-12-01. ციტირების თარიღი: 2015-05-19. ↑ Olo'upena Falls | World Waterfall Database: Worlds Tallest Waterfalls. დაარქივებულია ორიგინალიდან — 2010-01-05. ციტირების თარიღი: 2015-05-19. ↑ Yumbilla, Catarata | World Waterfall Database: Worlds Tallest Waterfalls. დაარქივებულია ორიგინალიდან — 2010-01-05. ციტირების თარიღი: 2015-05-19. ↑ Vinnufossen | World Waterfall Database: Worlds Tallest Waterfalls. დაარქივებულია ორიგინალიდან — 2009-10-09. ციტირების თარიღი: 2015-05-19. ↑ Baläifossen | World Waterfall Database: Worlds Tallest Waterfalls. დაარქივებულია ორიგინალიდან — 2009-10-10. ციტირების თარიღი: 2015-05-19. ↑ Pu'uka'oku Falls | World Waterfall Database: Worlds Tallest Waterfalls. დაარქივებულია ორიგინალიდან — 2010-12-01. ციტირების თარიღი: 2015-05-19. ↑ James Bruce Falls | World Waterfall Database: Worlds Tallest Waterfalls. დაარქივებულია ორიგინალიდან — 2010-12-01. ციტირების თარიღი: 2015-05-19. ↑ Browne Falls | World Waterfall Database: Worlds Tallest Waterfalls. დაარქივებულია ორიგინალიდან — 2010-12-01. ციტირების თარიღი: 2015-05-19. ↑ 11.0 11.1 Swan and Goss, 2004. ↑ Kaieteur Falls | World Waterfall Database: Worlds Tallest Waterfalls ↑ Strupenfossen | World Waterfall Database: Worlds Tallest Waterfalls. დაარქივებულია ორიგინალიდან — 2010-01-05. ციტირების თარიღი: 2015-05-19.
ლეიბ-გვარდია

ლეიბ-გვარდია (რუს. Лейб-гвардия, მომდინარეობს გერმ.-დან: Leib – სხეული + guardia – დაცვა) — სპეციალური პრივილეგირებული სამხედრო შენაერთი რუსეთის იმპერიის არმიაში, 1917 წლამდე. ლეიბ-გვარდია დააარსა პეტრე I-მა. თავდაპირველად, როგორც, მართალია, მცირერიცხოვანი, მაგრამ ჩვეულებრივ ჯარებზე უკეთ მომზადებული და მეფისადმი განსაკუთრებულად ერთგული ოფიცრების დაქვემდებარებში მყოფი შენაერთი, ლეიბ-გვარდია მეფის პირადი დაცვის ფუნქციას ასრულებდა. ომიანობის პერიოდში, გარდა ამისა, ასრულებდა განსაკუთრებულად საპასუხისმგებლო დავალებებს, ხშირად ისეთი დანაკარგებით, რომლის მსგავს შემთხვევებში ჩვეულებრივი სამხედრო შენაერთები პანიკით მოცულები გარბოდნენ. Богуславский Л. А. История Апшеронского полка. 1700—1892. — СПб., 1892. Вахрушев М. Н. История 101-го пехотного Пермского полка. 1788—1897 гг. — СПб., 1897. Висковатов А. В. Хроника Российской Императорской армии. — СПб., 1852. Висковатов А. В. Историческое описание одежды и вооружения Российских войск. — СПб., 1901. Габаев Г. С. Роспись русским полкам 1812 года. — Киев, 1912. Зноско-Боровский Н. История Лейб-гвардии Измайловского полка. — СПб., 1882. История Лейб-гвардии Егерского полка за 100 лет. 1796—1896гг. — СПб., 1896. Потто В. А. История Ахтырского полка. — СПб., 1902. Судравский В. К. История Лейб-гвардии Гренадерского полка. — СПб., 1906 Сборник биографий Кавалергардов. — СПб., 1901—1908. Смирнов Я. С. История 65-го пехотного Московского полка. 1642—1700—1890 гг. — Варшава, 1890. Хлопов М. Д. 52-й пехотный Виленский полк. — Тула, 1893. Чичерин А. К., Долгов С. Н., Афанасьев А. Н. История Лейб-гвардии Преображенского полка. — СПб., 1883. Шустов В. Н. История 25-го драгунского Казанского полка. — Киев, 1901. Анненков И. В. История лейб-гвардии Конного полка (1731–1848): в 4 ч— Репринтное издание 1849 г. — СПб.: Альфарет, 2009 Russian Guards of the Napoleonic Wars THE RUSSIAN ARMY, 1914 by Mark Conrad, 2001. Divisions. დაარქივებული 2011-06-13 საიტზე Wayback Machine. * Фотоальбом Лейб-Гвардии Семеновского полка
ადიუტანტი

ადიუტანტი (გერმ. Adjutant < ლათ. adjūtāns — „დამხმარე“) — ოფიცრის (ზემსახურის) თანამდებობა, რომელიც უფროსის უშუალო დაქვემდებარებაშია. მისი მოვალეობაა სამსახურებრივი და სხვა დავალებების ან საშტაბო სამუშაოების შესრულება. სამხედრო წოდება (ზოგ არმიაში ასევე – პრაპორშჩიკი, ფლოტში – მიჩმანი), შემდგომში ობერ-ოფიცრის წოდება, მთავარსარდალთან ან ამა თუ იმ სამხედრო ნაწილის შტაბში. ასრულებდა სამსახურეობრივ დავალებებს, ან საშტაბო სამუშაოს. რუსეთის არმიაში XIX საუკუნის ბოლოს — XX საუკუნის დასაწყისში არმიის დივიზიის, კორპუსის შტაბებში, როგორც წესი, უფროსი ადიუტანტის თანამდებობას ასრულებდნენ გენერალური შტაბის ოფიცრები. გენერალ-ადიუტანტი მეძმარიაშვილი ე., „ქართული სამხედრო ენციკლოპედიური ლექსიკონი“, თბ., 2017, გვ. 9 Ожегов С. И., Шведова Н. Ю. Толковый словарь русского языка. М.: Азъ, 1996. С.17. Каминский В. В. Выпускники Николаевской Академии Генерального Штаба на службе большевистскому режиму в конце 1917 — на протяжении 1919 гг.: становление внутреннего статуса и вклад в победу РККА в гражданской войне. См.: Приложения. //Авторская диссертация на соискание степени доктора философии. Хранится в библиотеках израильских университетов в Беэр-Шеве (Университет им. Бен-Гуриона) и в Иерусалиме (Еврейский Университет).
ორენბურგი

ორენბურგი (რუს. Оренбург) — ქალაქი რუსეთის ფედერაციაში, ორენბურგის ოლქის ადმინისტრაციული ცენტრი. მოსახლეობა – 525,6 ათ. (01.01.2010). მოსახლეობის რაოდენობის მიხედვით რუსეთში უკავია 28–ადგილი. მდებარეობს მოსკოვიდან 1,478 კილომეტრზე, სამხრეთ-აღმოსავლეთით, ძალიან ახლოს ყაზახეთის საზღვრებთან. უმაღლესი ადგილია 154.4 მ. ზღვის დონიდან. დაარსებულია 1734 წელს. City History of Orenburg დაარქივებული 2008-03-13 საიტზე Wayback Machine. ორენბურგის საინფორმაციო პორტალი დაარქივებული 2019-12-06 საიტზე Wayback Machine. (რუსული) Портал органов государственной власти г. Оренбурга დაარქივებული 2012-01-20 საიტზე Wayback Machine. Сайт администрации г. Оренбурга დაარქივებული 2009-04-02 საიტზე Wayback Machine. Оренбургский региональный центр социальной информации Форум города Оренбург დაარქივებული 2011-02-18 საიტზე Wayback Machine. ↑ http://orenburg.ru/power/top/
პრუდენტე დი მორაისი

პრუდენტე დი მორაისი (პორტ. Prudente José de Moraes Barros; დ. 4 ოქტომბერი, 1841, იტუ, სან-პაულუ — გ. 3 დეკემბერი, 1902, პირასიკაბა, სან-პაულუ) — ბრაზილიელი პოლიტიკოსი, ბრაზილიის მესამე პრეზიდენტი (1894-1898). პრეზიდენტი მორაისი დაიბადა სან-პაულის შტატის იტუს რაიონში, 1841 წლის 4 ოქტომბერს. 1863 წელს სან-პაულუს სამართლის სკოლა დაამთავრა. ამის შემდეგ გადავიდა პირასიკაბაში, სადაც 2 წლის განმავლობაში ეწეოდა ადვიკატის პრაქტიკას. 1865 წელს დაიწყო მისი პოლიტიკური კარიერა. გაწევრიანდა ლიბერალურ პარტიაში და აირჩიეს პირასიკაბის ქალაქის მუნიციპალიტეტის წევრად. 1873 წლიდან რესპუბლიკური პარტიის წევრია. 1889-1890 წწ. ეკავა სან-პაულუს შტატის გუბერნატორის თანამდებობა. შემდეგ გახდა სენატორი, ხოლო 1891-1894 წწ. იყო სენატის ვიცე-სპიკერი. 1894 წლის 1 მარტს ბრაზილიაში გაიმართა პირველი საერთო სახალხო არჩევნები, რომელშიც გაიმარჯვა პრუდენტე დი მორაისმა. მან მიიღო 276583 ხმა და დაამარცხა თავისი მთავარი კონკურენტი აფონსუ პენა. 15 ნოემბერს დაიკავა ქვეყნის პრეზიდენტის თანამდებობა. იგი ბრაზილიის პირველი პრეზიდენტია, რომელიც საყოველთაო სახალხო არჩევნების შედეგად აირჩიეს. ასევე პირველი პრეზიდენტია სამოქალაქო პროფესიით (ადვოკატი). მისი მართველობის დროს მიმდინარეობდა კანუდოსის აჯანყება (1893–1897), რომელიც სასტიკად ჩაახშო ბრაზილიის არმიამ. გარდა ამისა, მორაისმა გადაჭრა რამდენიმე მნიშვნელოვანი საგარეო პოლიტიკური საკითხი: დააზუსტა საზღვარი არგენტინასთან, აღადგინა დიპლომატიური ურთიერთობა პორტუგალიასთან, აიცილა ტერიტორიული პრეტენზიები დიდ ბრიტანეთთან. ქალაქი პრეზიდენტი-პრუდენტი სახელს მის პატივსაცემად ატარებს. მორაისის მთავრობა – ბრაზილიის პრეზიდენტის ოფიციალური საიტი Mensagem ao deixar o Governo de São Paulo დაარქივებული 2010-01-13 საიტზე Wayback Machine. Mensagem ao Congresso Nacional 1895 დაარქივებული 2011-11-07 საიტზე Wayback Machine. Mensagem ao Congresso Nacional 1896 დაარქივებული 2011-11-07 საიტზე Wayback Machine. Mensagem ao Congresso Nacional 1897 დაარქივებული 2011-11-07 საიტზე Wayback Machine. Mensagem ao Congresso Nacional 1898 დაარქივებული 2011-11-07 საიტზე Wayback Machine.